पाएं अपने शहर की ताज़ा ख़बरें और फ्री ई-पेपरडाउनलोड करें
बुंदेलखंड मेडिकल कॉलेज (बीएमसी) के चेस्ट विशेषज्ञ डॉ. सत्येंद्र मिश्रा की स्थिति में लगातार सुधार हो रहा है। गुरुवार को हैदराबाद के यशोदा अस्पताल से डॉक्टर्स ने डॉ. मिश्रा का चेकअप और जांचें करने के बाद उन्हें डिस्चार्ज कर दिया जाएगा।
हालांकि इलाज कर रहे डॉक्टर ने करीब एक सप्ताह तक हैदराबाद में रुकने की सलाह दी है, जिससे समय-समय पर चेकअप किया जा सके। डॉ. मिश्रा के भाई अशोक मिश्रा ने बताया, गुरुवार को सत्येंद्र की अस्पताल से छुट्टी कर दी गई है। उनकी हालत में सुधार है। ऑक्सीजन लेवल 94 प्रतिशत के करीब है। छुट्टी के दौरान अस्पताल के डॉक्टर ने सत्येंद्र से एक सप्ताह तक हैदराबाद में रुकने की बात कही है, लेकिन सत्येंद्र एक दिन ही हैदराबाद में रुकेंगे। वह कल यानी शुक्रवार को जबलपुर शिफ्ट होंगे। जबलपुर में बहन के घर में रहकर इलाज लेंगे।
उन्होंंने कहा, डॉ. सत्येंद्र जबलपुर में इसलिए शिफ्ट हो रहे हैं, ताकि यदि कोई इमरजेंसी हुई तो जबलपुर से हैदराबाद के लिए सीधे फ्लाइट है। इससे वह तत्काल हैदराबाद पहुंच सकते हैं। अशोक मिश्रा ने कहा, सत्येंद्र स्वयं व सीनियर डॉक्टरों की सलाह से अभी जबलपुर में इलाज लेंगे।
यहां बता दें, कोरोना संक्रमित होने के बाद डॉ. सत्येंद्र मिश्रा की हालत नाजुक हुई थी। स्थितियों को देखते हुए सरकार व प्रशासन ने उन्हें 19 अप्रैल को हैदराबाद के यशोदा अस्पताल में एयर एंबुलेंस की मदद से भर्ती कराया था। उनके लंग्स ट्रांसप्लांट की भी बात कही जा रही थी, लेकिन इलाज के दौरान डॉ. मिश्रा की हालत में सुधार आया। लंग्स ट्रांसप्लांट की जरूरत नहीं पड़ी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn